黃金臺
作者：岑義
朝代：唐

paragraphs: 雕牆峻字無不亡，薊城築宮國乃昌。
屈身延士禮優異，四方英俊如雲翔。
郭生馬喻真良策，亟卿拜樂卿爲上客。
兵行旬日入臨淄，秦楚諸君咸辟易。
夙心已雪先王耻，七十齊城祇餘二。
君王先去主帥逃，嘆息後人非繼志。
巍臺悲慘朔風號，不知騎劫何時招。
（《古今圖書集成·職方典》二九《順天府部》）。